
9. pielikums
Atklāta konkursa “Jumtu tīrīšana no sniega un lāstekām”
(iepirkuma identifikācijas Nr. SIA RNP 2026/27)
nolikumam
[bookmark: _Toc72232739]Projekts

Līgums Nr. ____
par jumtu tīrīšanu no sniega un lāstekām

Rīgā,	Līguma datumu un numuru skatīt paraksta zonā
SIA “Rīgas namu pārvaldnieks”, reģistrācijas Nr. 40103362321, (turpmāk – Pasūtītājs), kuru saskaņā ar ____________________ pārstāv ____________________________________, no vienas puses, un
____ “__________________”, reģistrācijas Nr. 40003195061, (turpmāk – Izpildītājs)[footnoteRef:1], kuru saskaņā ar __________ pārstāv __________________________________, no otrās puses, [1:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 

turpmāk Pasūtītājs un Izpildītājs kopā saukti kā Puses, bet katrs atsevišķi kā Puse,
pamatojoties uz atklāta konkursa “Jumtu tīrīšana no sniega un lāstekām”, identifikācijas Nr. SIA RNP 2026/27 (turpmāk – Iepirkums) rezultātu iepirkuma priekšmeta ___. daļā,[footnoteRef:2] noslēdz šādu līgumu (turpmāk - Līgums): [2:  Iepirkuma priekšmeta daļas numurs.] 

1. Līguma priekšmets
1.1.	Pasūtītājs pasūta un apmaksā, bet Izpildītājs ar saviem resursiem un darbaspēku apņemas veikt sniega, lāsteku un ledus tīrīšanu no Pasūtītāja teritorijā ______________________[footnoteRef:3] pārvadīšanā esošo dzīvojamo ēku (turpmāk – Objekti vai Objekts) jumtiem, lietus teknēm un karnīzēm (turpmāk – Pakalpojums) saskaņā ar Līguma 1. pielikumu “Tehniskā specifikācija” (turpmāk – Tehniskā specifikācija) un Līguma 2. pielikumu “Finanšu piedāvājums” (turpmāk – Finanšu piedāvājums). [3:  Reģiona nosaukums atbilstoši iepirkuma priekšmeta daļai.] 

1.2.	Pakalpojuma izpilde notiek atbilstoši Līguma noteikumiem un tā pielikumiem, kā arī saskaņā ar normatīvajos aktos un Rīgas domes 2024. gada 15. maija  saistošo noteikumu Nr. RD-24-270-sn “Rīgas valstspilsētas pašvaldības teritorijas kopšanas un būvju uzturēšanas saistošie noteikumi” noteikumos noteiktajām prasībām un kārtību, kas attiecas uz Pakalpojuma izpildi, un ievērojot Pasūtītāja norādījumus.
1.3.	Detalizēts Pakalpojuma apraksts, izpildes kārtībā un prasības tiek noteiktas Tehniskajā specifikācijā.
1.4.	Ar kvalitatīvu Pakalpojumu Līguma izpratnē saprotams Pakalpojums, kas atbilst visiem Līguma noteikumiem attiecībā uz Pakalpojuma izpildes kārtību, t.sk. Tehniskās specifikācijas noteikumiem, un spēkā esošo normatīvo aktu prasībām attiecībā uz Pakalpojuma izpildes kvalitāti.
2.	Līguma un Pakalpojuma cena
2.1. Paredzamā Līguma cena bez pievienotās vērtības nodokļa (turpmāk – PVN) ir līdz _________________ EUR[footnoteRef:4] (________________________eiro un ____ centi) (turpmāk – Līguma cena). [4:  Līguma cena atbilstoši iepirkuma priekšmeta daļai.] 

2.2. Pasūtītājam nav pienākuma izlietot visu Līguma cenu.
2.3. Pasūtītājs Līguma ietvaros nav saistīts ar konkrētu Pakalpojuma apjomu, bet pasūta Pakalpojumu atbilstoši nepieciešamībai un finanšu iespējām.
2.4. Pakalpojuma izmaksu izcenojumi (turpmāk – Pakalpojuma cena) ir noteikti Finanšu piedāvājumā, atbilstoši Izpildītāja iesniegtajam piedāvājumam Iepirkumā.
2.5. Līguma un Pakalpojuma cenā iekļauti visi Izpildītāja izdevumi, kas saistīti ar Pakalpojuma izpildi, tajā skaitā visi nodokli (izņemot PVN) un nodevas, apdrošināšanas prēmijas, peļņa, nepieciešamie palīgmateriāli, transporta un darbaspēka izmaksas, kā arī izmaksas licenču un atļauju saņemšanai no trešajām personām, un papildu darbi, kas nav minēti Tehniskajā specifikācijā, bet bez kuru veikšanas nebūtu iespējama Pakalpojuma izpilde.
2.6. Izpildītājs Līguma darbības laikā nav tiesīgs vienpusēji paaugstināt Pakalpojuma cenu.
2.7. Finanšu piedāvājumā norādītā Pakalpojuma cena var tikt pārskatīta, pamatojoties uz inflācijas/deflācijas objektīvi radīto cenu kāpumu vai kritumu nozarē, pamatojoties uz Centrālās statistikas pārvaldes datiem. Pakalpojuma cenas pārskatīšana ir iespējama ne ātrāk kā pēc 12 (divpadsmit) mēnešiem no Līguma spēkā stāšanās dienas un Pakalpojuma cenas izmaiņas kopumā nevar pārsniegt 20% (divdesmit procentus) no sākotnēji noteiktās Līguma cenas bez PVN. Pakalpojuma cena atbilstoši šajā Līguma punktā noteiktajai kārtībai, var tikt pārskaitīta ne biežāk kā vienu reizi 12 (divpadsmit) mēnešos, ja par to rakstiskā veidā kāda no Pusēm ir pieprasījusi otrai Pusei. Par izmaiņām Pakalpojuma cenā Puses noslēdz vienošanos, kas kļūst par neatņemamu Līguma sastāvdaļu, un šīs izmaiņas stājas spēkā ar nākamā mēneša pirmo datumu.
3. Apakšuzņēmēji
3.1. Izpildītājs, ievērojot Publisko iepirkumu likumu, Līguma noteikumus, kā arī citu normatīvo aktu prasības ir tiesīgs Līguma izpildē piesaistīt apakšuzņēmējus.
3.2. Izpildītājs pilnībā uzņemas atbildību par Līguma izpildi un nodrošina, ka apakšuzņēmējs ievēro visus Līguma noteikumus.
3.3. Izpildītājs Līguma darbības laikā apakšuzņēmēja nomaiņu vai jauna apakšuzņēmēja iesaisti Līguma izpildē ir tiesīgs veikt tikai ar Pasūtītāja rakstveida piekrišanu. Izpildītājs par plānoto apakšuzņēmēja nomaiņu vai jauna apakšuzņēmēja iesaisti Līguma izpildē paziņo Pasūtītājam rakstveidā Līgumā noteiktajā kārtībā.
3.4. Ja Izpildītājs plāno nomainīt apakšuzņēmēju, uz kura iespējām ir balstījies, iesniedzot piedāvājumu Iepirkumā, Izpildītājs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Iepirkumā izvirzītajām prasībām tādā apjomā, kādā Izpildītājs savā piedāvājumā ir balstījies uz nomaināmā apakšuzņēmēja iespējām.
3.5. Attiecībā uz Izpildītāja piedāvāto jauno apakšuzņēmēju, ar kuru Izpildītājs plāno aizstāt apakšuzņēmēju, uz kura iespējām Izpildītājs ir balstījies, iesniedzot piedāvājumu Iepirkumā, un apakšuzņēmēju, kuram Izpildītājs plāno nodot Pakalpojumu, kura vērtība ir vismaz 10 000,00 EUR, Pasūtītājs pārbaudi par tā atbilstību Publisko iepirkumu likuma 42. pantā noteiktajiem izslēgšanas nosacījumiem veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju.
3.6. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā piecu darba dienu laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai, un rakstiski par to informē Izpildītāju.
3.7. Pasūtītājs atsaka jauna apakšuzņēmēja, kuram plānots nodot Pakalpojumu, kura vērtība ir vismaz 10 000,00 EUR, iesaisti Līguma izpildē vai apakšuzņēmēja, ar kuru aizstāj apakšuzņēmēju, uz kura iespējām Izpildītājs ir balstījies, iesniedzot piedāvājumu Iepirkumā, nomaiņu Publisko iepirkumu likuma 62. pantā noteiktajos gadījumos. Pasūtītājs pārbaudi par šajā punktā minēto apakšuzņēmēju atbilstību Publisko iepirkumu likuma 42. pantā noteiktajiem izslēgšanas nosacījumiem veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju.
3.8. Izpildītājs koordinē apakšuzņēmēju darbību un uzņemas pilnu atbildību par Pakalpojumu, ko snieguši apakšuzņēmēji, izpildes kvalitāti, termiņu, Līguma noteikumu ievērošanu un citiem jautājumiem, kas attiecas uz Līguma izpildi.
3.9. Izpildītājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Izpildītāja maksātnespējas procesa gadījumā.
3.10. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistīto apakšuzņēmēju.
4. Līguma saistību izpildes nodrošinājums
4.1. Izpildītājs ne vēlāk kā 10 (desmit) darba dienu laikā pēc Līguma abpusējas parakstīšanas iesniedz Pasūtītājam Līguma saistību izpildes nodrošinājumu kā neatsaucamu beznosacījumu bankas garantiju (turpmāk – Bankas garantija) vai neatsaucamu pirmā pieprasījuma beznosacījumu apdrošināšanas polisi (turpmāk – Apdrošināšanas polise) par nodrošinājuma kopējo summu ne mazāku par 2 % (diviem procentiem) no Līguma cenas.
4.2. Bankas garantijas un Apdrošināšanas polises garantijām ir jābūt pakļautām Vienotajiem pieteikuma garantiju noteikumiem (the Uniform Rules for Demand Guarantees) (2010. gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieteikuma garantiju noteikumi, piemērojami Latvijas Republikas normatīvie akti.
4.3. Apdrošināšanas polisē ir jābūt iekļautiem šādiem īpašiem nosacījumiem:
4.3.1. ar Apdrošināšanas polisi tiek apdrošinātas visas Izpildītāja Līguma izpildes saistības, tai skaitā:
4.3.1.1. atbildība par līgumsaistību nekvalitatīvu vai nesavlaicīgu izpildi, vai neizpildi vispār, t.sk., ja Pasūtītājs izmanto Līgumā noteiktās tiesības vienpusēji izbeigt Līgumu tajā minēto iemeslu dēļ;
4.3.1.2. atbildība par Pasūtītājam nodarītajiem zaudējumiem, kurus ar savām darbībām vai bezdarbību nodarījis Izpildītājs vai tā pieaicinātie apakšuzņēmēji;
4.3.1.3. Izpildītājam piemērotie līgumsodi (ja tādi tiek aprēķināti) par līguma saistību nekvalitatīvu izpildi, nesavlaicīgu izpildi vai neizpildi vispār.
4.4. Izpildītājs Bankas garantiju vai Apdrošināšanas polisi un dokumentu par apdrošināšanas prēmijas samaksu Izpildītājs iesniedz Pasūtītājam kādā no šādiem veidiem:
4.4.1. elektroniski Līguma 14.1.2. vai 14.1.3. apakšpunktā noteiktajā kārtībā, ja iesniedzamais dokuments sagatavots elektroniski;
4.4.2. Līguma 14.1.1. vai 14.1.4. apakšpunktā noteiktajā kārtībā, ja iesniedzamais dokuments ir sagatavots papīra formā.
4.5. Bankas garantijai un Apdrošināšanas polisei jābūt spēkā visā Līguma darbības laikā.
4.6. Ja tiek pagarināts Līguma darbības termiņš, Izpildītājs ne vēlāk kā 10 (desmit) darba dienu laikā pēc Pušu vienošanās par Līguma darbības termiņa pagarināšanu stāšanās spēkā, iesniedz Pasūtītājam Līguma saistību izpildes nodrošinājumu ar spēkā esošu darbības termiņu laikā posmā, kurā pagarināts Līguma darbības termiņš.
5. Civiltiesiskās atbildības apdrošināšana
5.1. Izpildītājs apņemas ne vēlāk kā 10 (desmit) darba dienu laikā no Līguma spēkā stāšanās dienas iesniegt Pasūtītājam Līguma 4.4. punkta noteiktajā kārtībā iegādāto civiltiesiskās atbildības apdrošināšanas polisi un dokumentu par apdrošināšanas prēmijas samaksu.
5.2. Izpildītāja civiltiesiskās atbildības apdrošināšanas minimālajam atbildības līmenim ir jābūt ne mazākam par 100 000,00 EUR (vienu simtu tūkstoti euro).
5.3. Civiltiesiskās atbildības apdrošināšanas līgumu Izpildītājs slēdz ar noteikumu, ka iestājoties apdrošināšanas gadījumam, apdrošināšanas atlīdzība tiek izmaksāta tieši Pasūtītājam vai zaudējumus cietušajai trešajai personai.
5.4. Izpildītājs nodrošina Līguma noteikumiem atbilstošas civiltiesiskās atbildības apdrošināšanas polises spēkā esamību visā Līguma darbības laikā. Izpildītājs iesniedz Pasūtītājam jaunu civiltiesiskās atbildības apdrošināšanas polisi ne vēlāk kā 10 (desmit) darba dienas pirms iepriekšējas civiltiesiskās atbildības apdrošināšanas polises darbības izbeigšanās.
5.5. Civiltiesiskās atbildības apdrošināšanas polise un dokuments par prēmijas samaksu tiek pievienoti Līgumam kā pielikums un kļūst par Līguma neatņemamu sastāvdaļu.
6. Samaksas kārtība
6.1. [bookmark: _Ref404593597]Pasūtītājs veic samaksu par kvalitatīvu, savlaicīgu, Līguma noteikumiem, tā pielikumiem un normatīvajiem aktiem atbilstoši sniegtu Pakalpojumu 30 (trīsdesmit) kalendāro dienu laikā no dienas, kad Izpildītājs ir iesniedzis Pasūtītājam šādus dokumentus:
6.1.1. Līguma noteiktajā kārtībā abpusēji parakstītu Pakalpojuma nodošanas–pieņemšanas aktu;
6.1.2. Izpildītāja izsniegto un Pasūtītāja saskaņoto rēķinu, kas izrakstīts uz Līguma 6.1.1. apakšpunktā norādītā Pakalpojuma nodošanas–pieņemšanas akta pamata.
6.2. Izpildītājs iesniedz Pasūtītājam rēķinu elektroniski Līguma 14.1.2. apakšpunktā noteiktajā kārtībā trīs darba dienu laikā pēc abpusējas Pakalpojuma nodošanas-pieņemšanas akta parakstīšanas. Elektroniskajiem rēķiniem ir jābūt sagatavotiem strukturētā elektroniskā formā, kas ļauj tos automātiski un elektroniski apstrādāt, un jāatbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību.
6.3. Izpildītājs izrakstot rēķinus, piemēro PVN likmi spēkā esošajos normatīvajos aktos noteiktajā kārtībā un apmērā.
6.4. Izpildītājs, papildus obligāti norādāmajiem rekvizītiem, rēķinā norāda Pasūtītāja piešķirto Līguma reģistrācijas numuru; Pakalpojuma ietvaros veiktos darbus, Pakalpojuma apjomu, Pakalpojuma vērtību bez PVN, PVN, kopējo rēķina summu ar PVN.
6.5. Ja rēķins neatbilst Līguma 6.2. vai 6.4. punkta prasībām, Pasūtītājs nesaskaņo rēķinu un rakstiski informē Izpildītāju par rēķina neatbilstību Līguma 14.1.2. apakšpunktā noteiktajā kārtībā. Izpildītājs trīs darba dienu laikā pēc tam, kad ir saņēmis informāciju par rēķina neatbilstību no Pasūtītāja, sagatavo Līgumam atbilstošu rēķinu un atkārtoti iesniedz to Pasūtītājam. Pasūtītājs neveic norēķinu ar Izpildītāju līdz brīdim, kamēr Izpildītājs nesagatavo un neiesniedz Līguma noteikumiem atbilstošu rēķinu.
6.6. Par samaksas dienu tiek uzskatīta diena, kad Pasūtītājs ir iesniedzis maksājuma uzdevumu bankai par naudas pārskaitīšanu uz Izpildītāja norēķinu kontu bankā.
6.7. Katra no Pusēm sedz savus izdevumus par bankas pakalpojumiem, kas saistīti ar naudas pārskaitījumiem.
6.8. Pasūtītājs veic samaksu tikai par kvalitatīvu, Līguma prasībām atbilstošu Pakalpojumu. Ja Pakalpojums veikts nekvalitatīvi, neatbilstoši Līguma prasībām, samaksa tiek veikta Līguma 6.1. punktā noteiktajā termiņā pēc tam, kad tiek novērsti Pakalpojuma trūkumi.
7. Pakalpojuma pasūtīšanas, izpildes un pieņemšanas kārtība
7.1. Pasūtītājs pasūta Pakalpojumu, iesniedzot Izpildītājam Pakalpojuma pieteikumu (turpmāk – Pieteikums) Līguma 14.1.2. apakšpunktā noteiktajā kārtībā, papildus telefoniski informējot Izpildītāju par Pieteikuma iesniegšanu. Pieteikumu iesniedz Līguma 14.2. punktā minētā Pasūtītāja pilnvarotā persona. Pasūtītājs Pieteikumā ietver Tehniskās specifikācijas 2.4. punktā norādīto informāciju. Pasūtītājam nekavējoties ir jāapstiprina Pieteikuma saņemšana.
7.2. Izpildītājs veic Pakalpojumu Tehniskajā specifikācijā noteiktajā kārtībā un termiņos.
7.3. Tehniskajā specifikācijā paredzētajos gadījumos Izpildītājs iesniedz Pasūtītājam saskaņošanai Tehniskās specifikācijas 3.1. punktā noteiktajā termiņā un Līguma 14.1.2. apakšpunktā noteiktajā kārtībā Pakalpojuma izpildes grafiku (turpmāk – Grafiks) un veic Pakalpojumu atbilstoši saskaņotajam Grafikam. Grafiks tiek sagatavots elektroniski MS Excel faila formātā.
7.4. Pakalpojuma veikšanas laikā Izpildītājs veic foto fiksāciju katram Objektam atbilstoši Tehniskās specifikācijas 4.1. punktam.
7.5. Izpildītājs iesniedz Pasūtīājam foto fiksāciju digitālā attēla faila formātā Līguma 14.1.2. apakšpunktā noteiktajā kārtībā vai augšupielādē foto fiksāciju Pasūtītāja atvēlētajā OwnCloud datu glabātuvē.
7.6. Izpildītā Pakalpojuma pieņemšanu apliecina Līgumā noteiktajā kārtībā abpusēji parakstīts Pakalpojuma nodošanas-pieņemšanas akts. Pakalpojums tiek uzskatīts par Pasūtītāja pieņemtu brīdī, kad Pasūtītājs ir parakstījis Pakalpojuma nodošanas– pieņemšanas aktu.
7.7. Izpildītājs ne vēlāk kā piecu darba dienu laikā pēc attiecīga Pakalpojuma Pieteikuma izpildes pilnā apjomā, paziņo Pieteikumā minētajai Pasūtītāja Objekta atbildīgajai personai (turpmāk – Objekta atbildīgā persona) Līguma 14.1.2. apakšpunktā noteiktajā kārtībā par Pieteikuma izpildi un iesniedz Pasūtītājam Izpildītāja elektroniski sagatavoto un ar drošu elektronisko parakstu parakstīto Pakalpojuma nodošanas-pieņemšanas aktu, kuram pievieno veiktās foto fiksācijas. Pakalpojuma nodošanas-pieņemšanas aktam jābūt sagatavotam un iesniegtam MS Excel faila formātā. Ja Pakalpojuma nodošanas-pieņemšanas aktam nav pievienota foto fiksācija, kas liecina par Pakalpojuma izpildi Objektā, vai foto fiksācija neatbilst Tehniskās specifikācijas noteiktajām prasībām, tiek uzskatīts, ka Pakalpojums attiecīgajā Objektā nav izpildīts.
7.8. Pasūtītājs piecu darba dienu laikā pēc Pakalpojuma nodošanas-pieņemšanas akta un foto fiksāciju saņemšanas no Izpildītāja, veic izpildītā Pakalpojuma kvalitātes un nodošanas–pieņemšanas aktā norādītās informācijas pārbaudi un, ja Pakalpojums sniegts kvalitatīvi, atbilstoši Līguma prasībām un nodošanas-pieņemšanas aktā norādītajā apjomā, Objekta atbildīgā persona pieņem Pakalpojumu, paraksta Pakalpojuma nodošanas-pieņemšanas aktu ar drošu elektronisko parakstu un iesniedz parakstīto aktu Izpildītājam Līguma 14.1.2. apakšpunktā noteiktajā kārtībā.
7.9. Ja Pasūtītājs konstatē, ka Pakalpojums izpildīts nekvalitatīvi, neatbilstoši Līgumā, t.sk. Tehniskajā specifikācijā, noteiktajām prasībām, Pasūtītājs atsaka Pakalpojuma pieņemšanu un nodošanas-pieņemšanas akta parakstīšanu, un iesniedz Izpildītājam Līguma 14.1.2. apakšpunktā noteiktajā kārtībā pretenziju par konstatētajām Pakalpojuma trūkumiem/neatbilstībām. Pretenzija tiek sagatavota elektroniski un derīga bez Pasūtītāja drošā elektroniskā paraksta, un Izpildītājs piekrīt šādam nosacījumam.
7.10. Izpildītājam ir pienākums ne vēlāk kā vienas kalendāras dienas laikā pēc pretenzijas saņemšanas no Pasūtītāja, par saviem līdzekļiem novērst pretenzijā norādītos Pakalpojuma trūkumus/neatbilstības. Pēc Pakalpojuma trūkumu/neatbilstību novēršanas tiek veikta atkārtota Pakalpojuma nodošana-pieņemšana šajā Līguma nodaļā noteiktajā kārtībā.
7.11. Abpusēji parakstīts Pakalpojuma nodošanas-pieņemšanas akts ir pamats Izpildītājam izrakstīt rēķinu un iesniegt to Pasūtītājam izpildītā Pakalpojuma apmaksai.
7.12. Pakalpojuma nodošanas-pieņemšanas akta abpusēja parakstīšana neatbrīvo Izpildītāju no atbildības par Pakalpojuma trūkumiem/neatbilstībām, kuri atklājas pēc nodošanas-pieņemšanas akta parakstīšanas.
7.13. Līdz Pasūtītāja Pakalpojuma pieņemšanai visus ar Pakalpojumu saistītos riskus uzņemas Izpildītājs.
8. Pušu tiesības un pienākumi
8.1. Izpildītājam ir pienākumi:
8.1.1. sniegt Pasūtītājam kvalitatīvu Pakalpojumu, kas atbilst Līguma, tā pielikumu un normatīvo aktu noteikumiem un prasībām attiecībā uz šāda veida pakalpojumiem;
8.1.2. nodrošināt un Līguma darbības laikā uzturēt spēkā visus Pakalpojuma sniegšanai nepieciešamās licences un atļaujas, ja šādu licenci vai atļauju Pakalpojuma sniegšanai paredz spēkā esošie normatīvie akti;
8.1.3. sniedzot Pakalpojumus, ievērot visas Tehniskajā specifikācijā noteiktās Pakalpojuma izpildes prasības;
8.1.4. Pakalpojuma sniegšanā ievērot normatīvajos aktos noteiktās darba aizsardzības, darba drošības, ugunsdrošības un vides aizsardzības prasības, kā arī citas Latvijas Republikas normatīvo aktu prasības, ciktāl tās ir piemērojamas Pakalpojuma izpildei;
8.1.5. nodrošināt Pakalpojuma izpildei nepieciešamo resursu atbilstību Latvijas Republikā spēkā esošo normatīvo aktu prasībām;
8.1.6. nekavējoties ziņot Pasūtītājam par visiem apstākļiem, kas traucē vai varētu traucēt Līgumā noteikto saistību savlaicīgu un kvalitatīvu izpildi;
8.1.7. ar saviem resursiem un par saviem līdzekļiem veikt bojājumu novēršanu, īpašuma/mantu atjaunošanu un/vai remontu, ja Pakalpojuma izpildes laikā Izpildītāja vainas dēļ tiek bojātas Pasūtītāja pārvaldībā esošais vai cits trešo personu īpašums;
8.1.8. atlīdzināt Pasūtītājam zaudējumus (t. sk. Pasūtītājam piemērotus administratīvos sodus), kas radušies Izpildītāja vainas dēļ, neievērojot Līguma noteikumus, Tehniskās specifikācijas vai spēkā esošo normatīvo aktu prasības;
8.1.9. pirms Pakalpojuma uzsākšanas un tā sniegšanas laikā nodrošināt darba zonas Objektā norobežošanu un uzraudzību, lai netiktu apdraudēti gājēji vai bojātas mantas;
8.1.10. nodrošināt Pasūtītājam attālinātu drošu piekļuvi visiem Pakalpojuma nodošanas-pieņemšanas aktiem, paziņojumiem un foto fiksācijām Pasūtītāja atvēlētajā OwnCloud datu glabātuvē.
8.2. Izpildītājam ir tiesības:
8.2.1. saņemt samaksu par kvalitatīvu, Līguma noteikumiem atbilstoši sniegto Pakalpojumu Līgumā noteiktajā kārtībā un termiņā;
8.2.2. pieprasīt un saņemt no Pasūtītāja Pakalpojuma izpildei nepieciešamu informāciju.
8.3. Pasūtītājam ir pienākumi:
8.3.1. samaksāt par Izpildītāja kvalitatīvi, atbilstoši Līguma noteikumiem sniegto Pakalpojumu Līgumā noteiktajā kārtībā un termiņā;
8.3.2. nodrošināt Izpildītāja Līguma izpildē iesaistītajām personām piekļuvi Objektiem Pakalpojumu sniegšanai;
8.3.3. iesniegt Izpildītājam Pakalpojuma sniegšanai nepieciešamo informāciju un dokumentus, kas ir Pasūtītāja rīcībā vai kurus Pasūtītājs ir apņēmies iesniegt Izpildītājam;
8.3.4. paziņot Izpildītājam Līguma 14.1.2. apakšpunktā noteiktajā kārtībā pieejas parametrus Pasūtītāja OwnCloud datu glabātuvei, lai Izpildītājs varētu izpildīt Līguma 8.1.10. apakšpunktā noteikto pienākumu.
8.4. Pasūtītājam ir tiesības:
8.4.1. pastāvīgi uzraudzīt Pakalpojuma sniegšanas kvalitāti;
8.4.2. dot Izpildītājam norādījumus jautājumos, kas saistīti ar Pakalpojuma godprātīgu, kvalitatīvu, savlaicīgu un normatīvajiem aktiem atbilstošu izpildi;
8.4.3. apturēt Pakalpojuma izpildi līdz pārkāpuma novēršanai, nepagarinot Pakalpojuma izpildes termiņu, ja konstatē, ka Izpildītājs Pakalpojuma izpildē neievēro izpildē normatīvajos aktos noteiktās darba drošības, darba aizsardzības, uguns drošības un vides aizsardzības prasības.
8.5. Pusēm ir arī citas tiesības un pienākumi saskaņā ar Līgumu un spēkā esošajiem normatīvajiem aktiem.
9. Pušu mantiskā atbildība
9.1. Puses Līgumā un normatīvajos aktos noteiktajā kārtībā ir atbildīgas viena otrai un trešajām personām par nodarītajiem zaudējumiem, ja tie radušies Puses un/vai tās Līguma izpildē iesaistīto personu (t.sk. personāla) darbības vai bezdarbības rezultātā.
9.2. Izpildītājs ir atbildīgs par Līgumā un normatīvajos aktos noteikto Pakalpojuma izpildes prasību ievērošanu un par to neievērošanu atbild Līgumā un normatīvajos aktos noteiktajā kārtībā.
9.3. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
9.4. Ja Pasūtītājs nav veicis samaksu par Pakalpojumu Līguma noteiktajā termiņā, Izpildītājam ir tiesības piemērot Pasūtītājam līgumsodu 0,1 % (vienas desmitās daļas no procenta) apmērā no savlaicīgi nesamaksātās summas bez PVN par katru kavējuma dienu. Pasūtītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Izpildītāja.
9.5. Ja Izpildītājs nav veicis Pakalpojumu konkrētā Objektā Līgumā, Tehniskajā specifikācijā vai Grafikā noteiktajā vai abpusēji saskaņotajā termiņā, vai nav novērsis Pakalpojuma trūkumus/neatbilstības Līguma un/vai Tehniskajā specifikācija noteiktajā terminā, Pasūtītājs ir tiesīgs piemērot Izpildītājam līgumsodu 30,00 EUR (trīsdesmit eiro) apmērā par katru kavējuma dienu vai stundu, atkarībā no Tehniskajā specifikācijā noteiktā Pakalpojuma izpildes termiņa.
9.6. Ja Izpildītājs Pakalpojumu konkrētā Objektā ir veicis nekvalitatīvi, neatbilstoši Līgumā, Tehniskajā specifikācijā vai normatīvajos aktos noteiktajām prasībām (izņemot Pakalpojuma izpildes termiņu neievērošanu), Pasūtītājs ir tiesīgs piemērot Izpildītājam līgumsodu 50,00 EUR (piecdesmit eiro) apmērā par katru konstatēto gadījumu.
9.7. Ja Izpildītājs atkārtoti veicis Pakalpojumu nekvalitatīvi, neatbilstoši Līguma, Tehniskajā specifikācijā vai normatīvajos aktos noteiktajām prasībām (izņemot Pakalpojuma izpildes termiņu neievērošanu), Pasūtītājs ir tiesīgs piemērot Izpildītājam līgumsodu 150,00 EUR (viens simts piecdesmit eiro) apmērā par šo un katru nākamo Pakalpojuma nekvalitatīvas izpildes gadījumu.
9.8. Ja Izpildītājs neizpilda kādu no Līguma 4.1., 5.1., 7.3. vai 7.7. punktā noteiktajām saistībām un pienākumiem Līgumā noteiktajā termiņā, Pasūtītājam ir tiesības piemērot Izpildītājam līgumsodu 10,00 EUR (desmit eiro) apmērā par katru kavējuma dienu.
9.9. Izpildītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Pasūtītāja.
9.10. [bookmark: _Toc413762405][bookmark: _Toc413763067][bookmark: _Toc414019726][bookmark: _Toc427845688]Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
9.11. Līgumsoda samaksa neatbrīvo Puses no Līgumā noteikto saistību izpildes un zaudējumu atlīdzības pienākuma.
9.12. Zaudējumu atlīdzināšana neatbrīvo Puses no Līgumā noteikto saistību izpildes. Līgumsoda samaksa netiek ieskaitīta zaudējumu summas aprēķinā.
9.13. Ja Izpildītājs neveic līgumsoda samaksu Līgumā noteiktajā termiņā, Pasūtītājam ir tiesības ieskaita kārtībā ieturēt līgumsodu no Izpildītājam par Pakalpojumu pienākošās samaksas, par to rakstiski paziņojot Izpildītājam sniedzējam 20 (divdesmit) darba dienu laikā, skaitot no ieturējuma veikšanas dienas.
9.14. Pēc līgumsoda maksātāja Puses rakstiskā lūguma līgumsoda prasītāja Puse var atbrīvot otru Pusi no līgumsoda samaksas vai samazināt maksājamo līgumsodu, ievērojot samērīguma principus, kā arī Līguma saistību neizpildes vai nepienācīgas izpildes sekas, iemeslus un apstākļus.
10. Nepārvarama vara
10.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
10.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, civiliedzīvotāju nemieri, valsts un pašvaldību institūciju rīcība un to pieņemtie normatīvie akti, lēmumi un rīkojumi, kā arī citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
10.3. Pusei, kurai kļuvis neiespējams izpildīt savas saistības nepārvaramās varas apstākļu dēļ, ir jāpaziņo par to otrai Pusei ne vēlāk kā piecu darba dienu laikā no nepārvaramas varas apstākļu iestāšanās dienas.
10.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 10.3. punkta noteikto paziņošanas termiņu.
10.5. Pusēm vismaz piecu darba dienu laikā pēc Līguma 10.3. punktā minētā paziņojuma saņemšanas, atkarībā no nepārvaramas varas apstākļu rakstura, ir jāveic pārrunas:
10.5.1. par Līguma izbeigšanu vai Līguma darbības apturēšanu, ja nepārvaramas varas apstākļu dēļ turpmākā Līguma izpilde kļūst neiespējama pilnībā, vienojoties par Līguma izbeigšanas termiņu vai Līguma darbības atjaunošanas nosacījumiem;
10.5.2. par Līguma grozīšanu vai saistību izpildes atlikšanu, ja nepārvaramas varas apstākļu dēļ nav iespējams izpildīt kādas no Līguma noteiktajām saistībām, vienojoties par veicamajiem grozījumiem vai saistību izpildes atlikšanas termiņu.
10.6. Ja Puses saprātīgā laikā nespēj panākt vienošanos par Līguma 10.5. punktā norādītajiem jautājumiem, strīda izšķiršanai tiek piemēroti Līguma 15.1. punkta noteikumi.
10.7. Ja Līgums ir grozīts vai izbeigts, apturēta Līguma darbība vai Līguma saistību izpilde ir atlikta nepārvaramas varas apstākļu dēļ, nevienai no Pusēm nav tiesību prasīt otrai Pusei atlīdzināt ar to radušos zaudējumus.
11. Personu datu aizsardzība un konfidencialitāte
11.1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu.
11.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.
11.3. Pusēm ir pienākums ievērot tiesību aktu prasības personas datu aizsardzības jomā. Par minēto tiesību aktu neizpildi Puses atbild spēkā esošajos normatīvajos aktos noteiktajā kārtībā.
11.4. Puses apņemas Līguma darbības laikā, kā arī pēc Līguma izpildes, bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Izpildītāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
11.5. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
11.6. Puses nodrošina personu datu aizsardzības un informācijas konfidencialitātes noteikumu izpildi arī no jebkuru personu puses, ko Puses ir piesaistījušas Līguma izpildē.
12. Līguma darbības termiņš, grozīšana un izbeigšana
12.1. Līgums stājas spēkā ar tā abpusēju parakstīšanas dienu.
12.2. Līgums ir spēkā 24 (divdesmit četrus) mēnešus vai līdz Līguma cenas apguvei, atkarībā no tā, kurš no nosacījumiem iestājas pirmais.
12.3. [bookmark: _Hlk83300984]Pusēm vienojoties, Līguma darbības termiņš var tikt pagarināts par laiku līdz 12 (divpadsmit) mēnešiem.
12.4. Līguma grozījumi ir spēkā tikai tad, ja tie izdarīti rakstveidā, un tos parakstījušas abas Puses.
12.5. Līguma grozījumi ir pieļaujami:
12.5.1. ja tie nemaina Līguma vispārējo raksturu;
12.5.2. ja tie atbilst Publisko iepirkumu likuma 61. panta nosacījumiem;
12.5.3. ja tiek pagarināts līguma termiņš Publisko iepirkumu likuma noteikto termiņu ietvaros;
12.5.4. ja objektīvu apstākļu dēļ, Pasūtītājam ir radusies nepieciešamība pēc Pakalpojuma citā Pasūtītāja Līguma teritorijā. Šādā gadījumā tiek veikti grozījumi Līguma apjomā un Līguma cena var tikt palielināta līdz 30 % (trīsdesmit procentiem) no sākotnējās Līguma cenas. Pasūtītājs, veicot šādus grozījumus, izvērtē to ekonomiskumu un lietderīgu finanšu resursu izlietošanu, nodrošinot Pasūtītāja klientu vajadzības;
12.5.5. ja objektīvu apstākļu dēļ, Pasūtītājam ir radusies nepieciešamība palielināt Līguma cenu un šādu grozījumu vērtība nesasniedz 10 % (desmit procentus) no sākotnējās Līguma cenas. Grozījumu vērtību noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar šī Līguma 12.5.4. apakšpunktu).
12.6. Visi Līguma pielikumi, tostarp Līguma grozījumi, papildinājumi un noslēgtās vienošanās Līgumam, ir Līguma neatņemama sastāvdaļa.
12.7. Puses var izbeigt Līgumu pirms Līguma darbības termiņa beigām, Pusēm savstarpēji rakstveidā vienojoties.
12.8. [bookmark: _Hlk189829309]Katra no Pusēm ir tiesīga vienpusēji izbeigt Līgumu bez otras Puses piekrišanas jebkurā no šādiem gadījumiem:
12.8.1. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta trešā daļa);
12.8.2. otra Puse apzināti sniegusi Pusei nepatiesu informāciju, nav ievērojusi godīgas komercprakses vai konkurences principus, vai ar nolūku veikusi citas prettiesiskas darbības;
12.8.3. ierosināta otras Puses maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
12.8.4. uzsākta otras Puses likvidācija;
12.8.5. apturēta vai izbeigta otras Puses saimnieciskā darbība.
12.9. Pasūtītājam ir tiesības vienpusēji izbeigt Līgumu bez Izpildītāja piekrišanas jebkurā no šādiem gadījumiem:
12.9.1. Izpildītājs vismaz divas reizes nav izpildījis jebkuras Līguma noteiktās saistības Līgumā, Tehniskajā specifikācijā vai Grafikā noteiktajā vai abpusēji saskaņotajā termiņā, par ko Pasūtītājs iesniedzis Izpildītājam vismaz divas pretenzijas;
12.9.2. Izpildītājs Pakalpojumu veica nekvalitatīvi, neatbilstoši Līguma, Tehniskās specifikācijas vai normatīvo aktu prasībām (izņemot Pakalpojuma izpildes termiņu neievērošanu), par ko Pasūtītājs ir iesniedzis Izpildītājam vismaz divas pretenzijas par Pakalpojuma trūkumiem/neatbilstībām;
12.9.3. Izpildītājs nav sniedzis Pakalpojumu Līguma noteiktajā termiņā, apjomā vai kvalitātē, kā rezultātā Pasūtītājam vismaz divas reizes uzlikti administratīvie sodi normatīvajos aktos noteiktajā kārtībā;
12.9.4. Izpildītājs nav iesniedzis Līguma saistību izpildes nodrošinājumu Līgumā noteiktajā kārtībā, apmērā un termiņā vai laicīgi nepagarina tā spēkā esamības termiņu, un kavējums pārsniedza 10 (desmit) darba dienas;
12.9.5. Izpildītājs neiesniedza civiltiesiskās atbildības apdrošināšanu Līgumā noteiktajā kārtībā, apmērā un termiņā vai laicīgi nepagarina tās spēkā esamības termiņu, un kavējums pārsniedza 10 (desmit) darba dienas;
12.9.6. Pasūtītājam ir zudusi nepieciešamība pēc Pakalpojuma.
12.10. Līguma 12.9.6. apakšpunktā noteiktajā gadījumā Pasūtītājs ir tiesīgs vienpusēji izbeigt Līgumu, rakstiski paziņojot Izpildītājam par Līguma izbeigšanu vismaz vienu mēnesi iepriekš. Līguma izbeigšanas gadījumā saskaņā ar Līguma 12.9.6. apakšpunktu, Pasūtītājs veic samaksu Izpildītājam par faktiski izpildīto Pakalpojuma apjomu uz Līguma izbeigšanas brīdi, un Izpildītājs nav tiesīgs prasīt Pasūtītājam atlīdzināt sagaidāmās peļņas atrāvumu un netiešus zaudējumus, kas var rasties Izpildītājam Līguma izbeigšanas dēļ.
12.11. Izpildītājam ir tiesības vienpusēji izbeigt Līgumu bez Pasūtītāja piekrišanas, ja Pasūtītājs vismaz divas reizes nav veicis samaksu par Pakalpojumu Līgumā noteiktajā termiņā un katrs šāds maksājuma kavējums sasniedza 10 (desmit) kalendārās dienas, par ko Izpildītājs ir iesniedzis Pasūtītājam vismaz divas pretenzijas.
12.12. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 14.4. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
12.13. Līgumam izbeidzoties, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības saistībā ar līgumattiecību izbeigšanos.
13. Korupcijas un interešu konflikta riska novēršana
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
14. Pušu saziņa un korespondence, pilnvarotās personas
14.1. Visus ar Līguma izpildi saistītos dokumentus, tajā skaitā rēķinus, iesniegumus, paziņojumus, uzaicinājumus, informāciju, pieteikumus, pretenzijas, aktus, grafikus, vienošanās un tml., viena Puse iesniedz otrai Pusei kāda no šādiem veidiem:
14.1.1. nododot personīgi Līguma 14.2., 14.3. punktā norādītajai otras Puses pilnvarotajai personai vai, Līgumā noteiktajos gadījumos, Pieteikumā norādītajai Objekta atbildīgajai personai;
14.1.2. nosūtot elektroniski uz Līgumā 14.2., 14.3. punktā norādīto otras Puses pilnvarotās personas e-pasta adresi vai, Līgumā noteiktajos gadījumos, uz Pieteikumā norādītās Objekta atbildīgās personas e-pasta adresi;
14.1.3. nosūtot elektroniski uz Līguma rekvizītu daļā norādīto otras Puses e-pasta adresi;
14.1.4. nosūtot ar pasta sūtījumu uz Līguma rekvizītu daļā norādīto otras Puses juridisko adresi.
14.2. Puses vienojas, ka ar Līguma izpildi saistītos jautājumus, tajā skaitā, bet ne tikai: veic saziņu ar otru Pusi, sniedz informāciju, kas saistīta ar Līguma izpildi; veic Līguma izpildes un apmaksas kontroli; saņem un saskaņo rēķinus un Grafikus, iesniedz Pieteikumus; iesniedz, saņem un izskata pretenzijas, iesniegumus, informāciju un paziņojumus; veic visus Līguma izpildei nepieciešamos saskaņojumus u.c., no Pasūtītāja Puses risinās Pasūtītāja pilnvarotā persona ___________________________________________________, tel. Nr. _________________, e-pasta adrese _______________________.
14.3. Puses vienojas, ka ar Līguma izpildi saistītos jautājumus, tajā skaitā, bet ne tikai: veic saziņu ar otru Pusi, sniedz informāciju, kas saistīta ar Līguma izpildi; veic Līguma izpildes un apmaksas kontroli; iesniedz rēķinus un Grafikus, saņem un izskata Pieteikumus; iesniedz, saņem un izskata pretenzijas, iesniegumus, informāciju un paziņojumus u.c., no Izpildītāja Puses risinās Izpildītāja pilnvarotā persona ________________________________________________, tel. Nr. _________________, e-pasta adrese _______________________.
14.4. Visa Pušu sarakste un korespondence, tajā skaitā informācija, dokumenti, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās u.c.) uzskatāma par iesniegtu un saņemtu septītajā dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm.
15. Nobeiguma noteikumi
15.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīdu izšķir Latvijas Republikas vispārējās jurisdikcijas tiesās, piemērojot Latvijas Republikas normatīvos aktus.
15.2. Puses rakstiskā veidā paziņo viena otrai:
15.2.1. par izmaiņām Līgumā un tā pielikumos norādītajos Pušu pilnvarotajās personās un Līguma izpildē iesaistītājos apakšuzņēmējos;
15.2.2. par Puses firmas (nosaukuma) maiņu;
15.2.3. par Puses juridiskā statusa maiņu;
15.2.4. par Puses juridiskās adreses maiņu;
15.2.5. par Puses korespondences adreses maiņu;
15.2.6. par Puses bankas rekvizītu maiņu;
15.2.7. par jebkura Līgumā norādītā tālruņa numura vai elektroniskā pasta adreses maiņu;
15.2.8. par Puses likvidācijas vai reorganizācijas uzsākšanu;
15.2.9. par Puses saimnieciskās darbības apturēšanu;
15.2.10. par Puses saimnieciskās darbības izbeigšanu;
15.2.11. par Puses tiesiskās aizsardzības procesa lietas ierosināšanu;
15.2.12. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
15.2.13. par Puses maksātnespējas procesa lietas ierosināšanu.
15.3. Paziņojumu par Līguma 15.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtās ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā piecu darba dienu laikā pēc attiecīgo apstākļu iestāšanās.
15.4. Paziņojums iesniedzams kādā no Līgumā 14.1. punktā noteiktajiem informācijas un dokumentu iesniegšanas veidiem, nepieciešamības gadījumā pievienojot attiecīgo izmaiņu apstiprinošus dokumentus.
15.5. Līguma 15.2. punktā paredzētās izmaiņas, kas ietekmē Līguma nosacījumus, kuras viena Puse ir pieteikusi otrai Pusei ievērojot šīs Līguma nodaļas noteikumus, tiek uzskatītas par attiecīgo Līguma nosacījumu grozījumiem, ja šīs izmaiņas Līguma 14.1. punktā noteiktajā kārtībā ir akceptējusi kāda no Līguma 15.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
15.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
15.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
15.8. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas, izņemot gadījumu, kad Izpildītājs Līguma izpildē ir piesaistījis apakšuzņēmēju.
15.9. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
15.10. Līgums ir sagatavots latviešu valodā, parakstīts elektroniski un satur:
15.10.1. Līguma pamattekstu;
15.10.2. Līguma 1. pielikumu “Tehniskā specifikācija”;
15.10.3. Līguma 2. pielikumu “Finanšu piedāvājums”.
16. Pušu rekvizīti
	Pasūtītājs:
SIA “Rīgas namu pārvaldnieks”
Juridiskā adrese:
Aleksandra Čaka iela 42, Rīga, LV-1011
e-pasts: rnparvaldnieks@rnparvaldnieks.lv
Reģ. Nr. 40103362321
Bankas rekvizīti:
Luminor Bank AS Latvijas filiāle
Kods: RIKOLV2X
Konts: LV83RIKO0002013219546

_______________________
/ _____________________ /
	Izpildītājs:[footnoteRef:5] [5:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 

_________________________
Juridiskā adrese: 
__________________________
e-pasts: ___________________
Reģ. Nr. __________________
Bankas rekvizīti:
__________________________
Kods: _____________________
Konts: ____________________

______________________
/ ____________________ /



*ŠIS DOKUMENTS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGUS
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums



